
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 308 

6 Μαΐου 1999 


ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου βιομηχανικού κτιρίου 
που βρίσκεται εντός του ρυμοτομικού σχεδίου Α¬ 
θηνών και καθορισμός ειδικών όρων και περιορι¬ 
σμών δόμησης αυτού. 

Τροποποίηση ρυμοτομικού σχεδίου Ελευ/πολης Ν. 

Καβάλας στην οδό Βύρωνος. 

Καθορισμός γραμμής δόμησης σε οριοθετημενους οι¬ 
κισμούς με ανενεργό προτεινόμενα σχέδια στο Ν. 
Καβάλας. 


Π ΟΛΕΟΔΟΜ ΙΑ 

ΑΠΟΦΑΣΕΙΣ 

Αριθ. 8108/1954 (1) 

Χαρακτηρισμός ως διατηρητέου βιομηχανικού κτιρίου 
που βρίσκεται εντός του ρυ μοτομικού σχεδίου Αθηνών 
και καθορισμός ειδικών όρων και περιορισμών δόμη¬ 
σης αυτού. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 
1577/85 «Γενικός Οικοδομικός Κανονισμός» (Α' 210), ό¬ 
πως τροποποιήθηκαν με το άρθρο 1 (παρ. 1 και 2) του Ν. 
1772/88 «Τροποποίηση διατάξεων του Ν. 1577/85 ΎΟΚ” 
και άλλες διατάξεις (Α' 91)». 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), που προστέ¬ 
θηκε με το άρθρο 27 του Ν. 2081/1992 (Α' 154) και αντικα- 
ταστάθηκε με την παραγ. 2α του άρθρου 1 του Ν. 
2469/1997 (Α' 38). 

3. Την υπ’ αριθμ. 103326/1281/5.12.96 απόφαση του Υ¬ 
πουργού και του Υφυπουργού ΠΕΧΩΔΕ «Μεταβίβαση αρ¬ 
μοδιοτήτων του Υπουργού και Υφυπουργού Περιβάλλο¬ 
ντος, Χωροταξίας και Δημοσίων Έργων στο Γενικό Γραμ- 


ματέα και στους Προϊσταμένους των Γενικών Δ/νσειον, 
Δ/νσεων και Τμημάτων του Υπουργείου Περιβάλλοντος, 
Χωροταξίας και Δημοσίων Έργων πλην Γ ενικής Γ ραμμα- 
τείας Δημοσίων Έργων» (1126Β/16.12.96). 

4. Τις διατάξεις της παρ. Β του άρθρου 1 του Π.Δ/τος 
28/28.1.93 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

1 5. Την από 23.10.1998 αιτιολογική έκθεση της Διεύ- 

θνσης Πολεοδομικού Σχεδιασμού - Τμήμα Παραδοσια¬ 
κών Οικισμών. 

6. Την από 16.11.1998 σύμφωνη γνώμη της εταιρείας με 
την επωνυμία «ΙΝΕΖ ΤΖΟΥ» Α.Ε. (αρ. πρωτ. ΥΠΕΧΩΔΕ 
31136/8980/18.11.1998). 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

1) Χαρακτηρίζεται ως διατηρητέο το βιομηχανικό κτίριο 
που βρίσκεται εντός του ρυμοτομικού σχεδίου Αθηνών, 
στην περιοχή Ρουφ και ειδικότερα επί της οδού Σαλαμι- 
νίας αρ. 2, φερόμενο ως ιδιοκτησία της εταιρείας με την ε¬ 
πωνυμία «ΙΝΕΖ ΤΖΟΥ Α.Ε.», όπως φαίνεται με μαύρη δια¬ 
γράμμιση στο σχετικό πρωτότυπο διάγραμμα σε κλίμακα 
1:2000, που θεωρήθηκε από τον Προϊστάμενο της Δ/νσης 
Τοπογραφικών Εφαρμογών με την 8108/1999 πράξη του 
και που αντίτυπό του σε φωτοσμίκρυνση δημοσιεύεται με 
την παρούσα απόφαση. 

2) Διατηρητέο χαρακτηρίζεται το αρχικό κτίριο, καθώς 
και τα στοιχεία του περιβάλλοντος αυτό χώρου (μάνδρες, 
αυλόθυρες, καμινάδες κ.α.) και ο τυχόν αξιόλογος εξο¬ 
πλισμός αυτού, όπως και οι εναρμονιζόμενες με το αρχι¬ 
κό κτίριο μεταγενέστερες προσθήκες, όχι όμως και τα πό¬ 
σης φύσεως καθ’ ύψος ή κατ’ επέκταση υπάρχοντα προ- 
σκτίσματα που αλλοιώνουν το αρχικό κτίριο. Ο 
καθορισμός των προσκτισμάτων ή των στοιχείων που αλ¬ 
λοιώνουν το αρχικό κτίριο πραγματοποιείται από την Επι¬ 
τροπή Πολεοδομικού και Αρχιτεκτονικού Ελέγχου (Ε- 
ΠΑΕ), η οποία εξετάζει και την διατήρηση ή όχι του τυχόν 
υπάρχοντος βιομηχανικού εξοπλισμού. 

3. Στο πιο πάνω κτίριο και στοιχεία κτιρίου ή περιβάλλο¬ 
ντος χώρου που χαρακτηρίζονται ως διατηρητέα, απαγο¬ 
ρεύεται κάθε αφαίρεση, αλλοίωση ή καταστροφή των ε- 

πιμέρους αρχιτεκτονικών, καλλιτεχνικών ή διακοσμητι- 
κών στοιχείων τους, όσο και του κτιρίου συνολικά, πλην 
των προσκτισμάτων ή των στοιχείων του κτιρίου και του 
περιβάλλοντος χώρου για τα οποία η ΕΠΑΕ έχει γνωμο- 
δοτήσει για την αφαίρεσή τους και τα οποία επιβάλλεται 
ν’ αφαιρεθούν, εφόσον καλύπτουν ή προσβάλλουντο δια¬ 
τηρητέο κτίριο ή στοιχεία. 

4) Επιτρέπεται η επισκευή και αποκατάσταση του κτιρί¬ 
ου, ο εκσυχρονισμός των εγκαταστάσεων, η στατική ενί¬ 
σχυση και η εσωτερική διαρρύθμιση του κτιρίου που χα¬ 
ρακτηρίζεται ως διατηρητέο, εφόσον δεν αλλοιώνεται ο 
γενικός αρχιτεκτονικός χαρακτήρας του κτιρίου και δεν 
θίγονται τα διατηρητέα στοιχεία |ρυ, 

5) Σε περίπτωση μη στατικής επάρκειας, επιτρέπεται η 
κατασκευή νέου φέροντα οργανισμού μη ορατού στις ό¬ 
ψεις του κτιρίου. 

6) Σε περίπτωση αποκατάσταση τμήματος του κτιρίου 
που έχει υποστεί μεγάλλες αλλοιώσεις και υπάρχουν α¬ 
νεπαρκή στοιχεία, \μμβάνεται υπόψη η βασική αρχιτε¬ 
κτονική σύνθεση και η συγγενής μορφολογία και τεχνο¬ 
λογία των όψεων συγγενών κτιρίων ως προς την παραπά¬ 
νω τυπολογία. 

7) Αιτήσεις για ανέγερση νέου κτιρίου στο οικόπεδο του 
διατηρητέου κτιρίου, καθώς και για προσθήκες στο δια¬ 
τηρητέο κτίριο, αποστέλλονται από την Πολεοδομική Υ¬ 
πηρεσία στην αρμόδια Υπηρεσία του Υπουργείου Περι¬ 
βάλλοντος, Χωροταξίας και Δημοσίων Έργων με γνώμη 
της ΕΠΑΕ, για ειδικές ρυθμίσεις σύμφωνα με την παρ. 2 
του άρθρου 4 του Ν. 1577/85 (Α' 210) εφόσον δεν παρα¬ 
βλάπτεται το διατηρητέο κτίριο και ο χώρος που το περι¬ 
βάλλει. 


8) Δεν επιτρέπεται η τοποθέτηση φωτεινών επιγραφών 
και διαφημίσεων στο χαρακτηριζόμενο ως διατηρητέο 
κτίριο. Επιτρέπονται μόνο επιγραφές περιορισμένων δια¬ 
στάσεων που πληροφορούν για τυχόν χρήση των χώρων 
του κτιρίου. 

9) Για οποιαδήποτε οικοδομική εργασία στο εξωτερικό 
και εσωτερικό του διατηρητέου κτιρίου και στο χώρο που 
το περιβάλλει, καθώς και για την τοποθέτηση επιγραφών 
απαιτείται έγκριση της ΕΠΑΕ. 

10. Στο διατηρητέο κτίριο επιπλέον των επιτρεπόμενων 
με το από 20.9.1995 Π.Δ/γμα (Δ' 1049) χρήσεων επιτρέ¬ 
πονται και οι εξής: 

- Χώροι συνάθροισης κοινού 

- Πολιτιστικές λειτουργίες 

- Αναψυχή εν γένει: εστιατόρια, αναψυκτήρια, κέντρα 
διασκέδασης 

- Διοίκηση - γραφεία, τράπεζες, ασφάλειες, κοινωφε¬ 
λείς οργανισμοί 

- Συνεδριακά Κέντρα 

- Καταστήματα, πολυκαταστήματα και υπεραγορές 

- Εμπορικές εκθέσεις 

- Αθλητικές εγκαταστάσεις 

11. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 1 Απριλίου 1999 

Με εντολή Υπουργού 
Ο Γενικός Γραμματέας 
ΗΛΙΑΣ ΜΠΕΡΙΑΤΟΣ 

Αριθ. 12/675/99 (2) 

Τροποποίηση ρυμοτομικού σχεδίου Ελευ/πολης Ν. Κα¬ 
βάλας στην οδό Βύρωνος. 

Ο ΝΟΜΑΡΧΗΣ ΚΑΒΑΛΑΣ 

Έχοντας υπόψη: 

1. Τις διατάξεις του Ν.Δ. της 17.7.1923 περί σχ. πόλεων 
κ.λπ. 

2. Τις διατάξεις του 1337/1983 (ΦΕΚ 33Α) «Επέκταση 
των πολεοδομικών σχεδίων κ.λπ.», όπως τροποποιήθη¬ 
καν με το Ν. 1512/1985 (ΦΕΚ4Α) «Τροπ. και συμπλήρωση 
πολ. διατάξεων κ.λπ.». 

3. Τις διατάξεις του Ν. 3200/1955 (ΦΕΚ97Α) «Περί διοι¬ 
κητικής αποκέντρωσης». 

4. Τις διατάξεις ου με αρ. 183 Π.Δ. της 9.5.1986 «Μετα¬ 
βίβαση αρμοδιότητας στους Νομάρχες κ.λπ ». 

5. Την με αρ. 3856/14.4.88 απόφαση Νομάρχη Καβάλας 
για την αναθεώρηση του σχεδίου πόλης Ελευθερούπο- 
λης. 

6. Την με αρ. 130/98 απόφαση του Δημ. Συμβουλίου Ε¬ 
λευ/πολης. 


7. Την με αρ. 2.12.99 θετική γνωμοδότηση του ΣΧΟΠ Ν. 
Καβάλας, 

επειδή με την παρούσα απόφαση προκύπτει αύξηση 
των κοινοχρήστων χώρων, έτσι ώστε να αποφευχθεί η 
προσκύρωση τμήματος του διαμορφώμενου δρόμου, α¬ 
ποφασίζουμε: 

1) Εγκρίνεται η τροποποίηση του εγκ. σχεδίου πόλης Ε¬ 
λευ/πολης στην οδό Βύρωνος, όπως φαίνεται στο διά¬ 
γραμμα που συνοδεύει την απόφαση και υπογράφεται α¬ 
πό τον Προϊστάμενο της ΔΠ & Π Ν. Καβάλας. 

2) Η ισχύς της απόφασης αυτής αρχίζει με τη δημοσί¬ 
ευσή της στην Εφημερίδα της Κυβερνήσεως, στην οποία 
στέλνεται για δημοσίευση. 

3) Από τις διατάξεις της απόφασης αυτής δεν επιβαρύ¬ 
νεται ο προϋπολογισμός του Δήμου Ελευθερούπολης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 21 Απριλίου 1999 
Ο Νουάογηο 

ΘΕΟΔΩΡΟΣ ΚΑΛΛΙΟΝΤΖΗΣ 

Αριθ. 12/3317 οικ (3) 

Καθορισμός γραμμής δόμησης σε οριοθετημένους οικι¬ 
σμούς με ανενεργό προτεινόμενα σχέδια στο Ν. Κα¬ 
βάλας. 

Ο ΝΟΜΑΡΧΗΣ ΚΑΒΑΛΑΣ 

Έχοντας υπόψη: 

1. Τις διατάξεις του Ν.Δ. της 17.7.1923 περί οχ. πόλεων 
κ.λπ. 

2. Το από 30.8.85 Π.Δ. «Πολεοδόμηση και επέκταση οι¬ 
κισμών της χώρας μέχρι 2000 κατοίκους και τροποποίηση 
του από 24.4.85 Π.Δ». (ΦΕΚ414Δ). 

3. Τις διατάξεις του Ν. 3200/1955 (ΦΕΚ 97Α) «Περί διοι¬ 
κητικής αποκέντρωσης». 

4. Το Ν.Δ. με αρ. 2508/97 (ΦΕΚΑ 124/13.7.97) περί βιώ¬ 
σιμης οικιστικής ανάπτυξης των πόλεων και οικισμών της 
χώρας και άλλες διατάξεις. 

5. Το από 24.4/3.5.85 Π.Δ. (ΦΕΚ 181 Δ), όπως τροποποι¬ 
ήθηκε με το από 14.2.97 Π.Δ. (ΦΕΚ133Δ) και 25.4.89 Π.Δ. 
(ΦΕΚ 293 Δ). 

6. Την με αρ. 1.5.1999 θετική γνωμοδότηση του ΣΧΟΠ 
Ν. Καβάλας. 


Και επειδή λόγω παλαιών υποβάθρων και έλλειψης χρη¬ 
ματοδότησης σταμάτησαν ορισμένες πολεοδομικές με¬ 
λέτες οριοθετημένων οικισμών δημιουργώντας προβλή¬ 
ματα ως προς την αξιοπιστία των παρεχομένων στοιχείων 
και ως προς τη δόμηση ιδιοκτησιών εντός του ορίου, α¬ 
ποφασίζουμε: 

1) Καθορίζεται ως γραμμή δόμησης των οριοθετημένων 
οικισμών με προτεινόμενο σχέδιο η προτεινόμενη ρυμο¬ 
τομική και οικοδομική γραμμή με απόκκλιση 10% (5% και 
5%) εκατέρωθεν όταν υπάρχουν ρυμοτομούμενα κτίσμα- 
τα. 

2) Η ισχύς της απόφασης αυτής αρχίζει με τη δημοσί¬ 
ευσή της στην Εφημερίδα της Κυβερνήσεως, στην οποία 
στέλνεται για δημοσίευση. 

3) Από τις διατάξεις της απόφασης αυτής δεν επιβαρύ¬ 
νεται ο προϋπολογισμός του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 21 Απριλίου 1999 
Ο Νομάρχης 

ΘΕΟΔΩΡΟΣ ΚΑΛΛΙΟΝΤΖΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




